Габриел Боканхел
Сонет

Превод от испански: Александър Муратов, Атанас Далчев, 1978

chitanka.info

Аз ще възпея с нежност тиха, но гореща

мига щастлив, когато в изблика си нов

сърцето, никога не сетило любов,

рече да изповяда, че любов усеща.

Ще види то, че радост постоянна няма

под модрия великолепен небосвод,

и радостите земни следват своя ход,

била то радост мъничка или голяма.

Ще види то, че е нетрайна и подвежда

тук любовта, а я човек боготвори,

когато в прелестния мрамор му се мярва.

Защото, ако всяка обич е надежда,

с надежда празна кой от обич ще гори,

щом в постоянството и сам съвсем не вярва?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.